# D212

### Izvor: Wikipedija

Baranjski leksikon

A-B-C - Č-Ć-D - Dž-Đ-E - F-G-H - I-J-K - L-Lj-M - N-Nj-O - P-R-S - Š-T-U - V-Z-Ž

D212, državna cesta u Baranji smjerom jugozapad-sjeveroistok od državne ceste D7, preko Kneževih Vinograda do Batine, Dunava i graničnog prijelaza Batina (granica Republike Srbije), dugačka 22.5 km.

Državna cesta D212 kod Karanca (snimio: Jovan Nedić)

Ta se cesta odvaja od državne ceste D7 između Belog Manastira i Kozarca i prolazi pored Karanca i kroz naselja: Kneževi Vinogradi - Suza - Zmajevac - Batina. Prolazi južno od Banske kose, do Kneževih Vinograda ravnicom, a onda njenim južnim padinama Banske kose, s dosta zavoja, uspona i padova, naročito na ulazu u Suzu, na izlazu iz Zmajevca i na ulazu u Batinu, u koju se ulazi vrlo strmim padom, koji zimi zadaje velike probleme vozačima. Od državne ceste D7 do Kneževih Vinograda cesta D212 prolazi trasom nekadašnje željezničke pruge Beli Manastir - Batina. Taj dio ceste izgrađen je krajem 60-ih godina 20. stoljeća. Kod Karanca, južno od ceste, još uvijek se nalazi zgrada nekadašnje željezničke stanice Karanac (na slici).

Početkom 90-ih godina 20. stoljeća, prema ranijim planovima, izgrađena je cesta od Zmajevca do Batine trasom stare željezničke pruge, kojom su izbjegnuti usponi u Zmajevcu i Batini i koja je zimi mnogo sigurnija za promet od postojeće ceste. Ona, međutim, još nije razvrstana jer je izgrađena za vrijeme nepriznate Republike Srpske Krajine pa je desetak godina (od vremena mirne reintegracije) nitko ne održava tako da je prilično propala. Jedno vrijeme njome je čak bio zabranjen promet, a kasnije se njome prometuje na "vlastitu odgovornost". U medijima ta se cesta često naziva "tenkovskom cestom". Ima najava da će uskoro ipak biti kategorizirana i da će se u Zmajevcu urediti priključak na cestu D212, koji je svih ovih godina bio u katastrofalnom stanju.

Državna cesta D212 križa se s državnom cestom D7, županijskim cestama Ž4018, Ž4037, Ž4042 i lokalnim cestama L44010, L44011, L44018, L44037, L44042.

## [uredi] Daljinar državne ceste D212 (D7 - Kneževi Vinogradi - Batina)

Mjerno mjesto | Udaljenost od nule | Udaljenost između mjernih mjesta
--- | --- | ---
Državna cesta D7 | 0 | 0
Karanac | 2,9 | 2,9
Kneževi Vinogradi (Ž4042) | 6,2 | 3,3
Kneževi Vinogradi (Dom kulture) | 7,3 | 1,1
Kneževi Vinogradi (Ž4037 | 7,4 | 0,1
Suza (skretanje za Mirkovac) | 12.3 | 4,9
Suza (Kovač-čarda) | 13,7 | 1,4
Zmajevac (Dom kulture) | 15,2 | 1,5
Zmajevac (odvajanje ceste ispod brda) | 15,9 | 0,7
Županijska cesta Ž4018 (Draž) | 19,8 | 3,9
Batina (skretanje za Batinski spomenik) | 21,1 | 1,3
Batina (skretanje u mjesto) | 21,8 | 0,7
Batina (most, Dunav) | 22,5 | 0,7

Izvor:

- Odluka o razvrstavanju javnih cesta u državne ceste, županijske ceste i lokalne ceste, Ministarstvo pomorstva, prometa i veza, Zagreb, 6. srpnja 1999.

Dobavljeno iz "http://hr.wikipedia.org../../../d/2/1/D212.html"

Kategorije: Ceste u Hrvatskoj | Baranjski leksikon

##### Views

- Članak
- Razgovor
- Trenutna inačica

##### Traži